**LASTEN JA NUORTEN KROONINEN VÄSYMYSOIREYHTYMÄ**

***ICD-luokitus***

**G93.3** Virusinfektiota seuraava väsymysoireyhtymä

**R53** Huonovointisuus ja väsymys

***Perusterveydenhuolto***

* CFS-diagnoosin voi asettaa lapsiin ja nuoriin erikoistunut lääkäri tukenaan moniammatillinen työryhmä, johon kuuluu lasten- ja nuorisopsykiatri
* Tunnistetaan väsymysoireyhtymän tyypilliset piirteet (esim. rasituksen jälkeinen hidas palautuminen)
* Poissuljetaan tavallisimmat muut sairaudet, jotka voivat olla samankaltaisten oireiden taustalla
* Varmistetaan varhaiset ja riittävät tukitoimet koulunkäynnin ja ikätason mukaisen kasvun ja kehityksen jatkumiseksi
* Arvioidaan muiden perheenjäsenten tarvitsema tuki
* Laaditaan tarvittava suunnitelma psykososiaalisen ja toiminnallisen kuntoutuksen järjestämiseksi yhteistyössä koulun ja perheen kanssa
* Varmistetaan hoitosuhteen jatkuvuus, esimerkiksi lääkäri – hoitaja vastuutyöpari

***Perusteet erikoissairaanhoitoon lähettämiselle***

* Koulunkäynnin tai normaalin sosiaalisen kehityksen vaarantuminen
* Päivittäinen apuvälineiden tai sosiaalietuuksien tarve oireista johtuen
* Oireiden eteneminen tukitoimenpiteistä huolimatta
* Etenevän tai vakavan muun somaattisen tai psykiatrisen sairauden poissulkemisen tarve

***Kiireettömässä lähetteessä edellytettävät tiedot***

* Tiedot oireiden kestosta, toimintakyvyn tasosta, koulunkäynnin jatkumisesta, diagnostisista tutkimuksista ja käynnistetyistä tukitoimenpiteistä sekä perustason vastuutyöparista

***Erikoissairaanhoito***

* Lähete käsitellään lastentautien tai lastenneurologian erikoisalalla
* Tehdään tarvittavat diagnostiset ja erotusdiagnostiset tutkimukset
* Hoidon ja kuntoutuksen tarve arvioidaan moniammatillisessa työryhmässä
* Hoito- ja kuntoutussuunnitelma laaditaan yhteisymmärryksessä potilaan ja perheen kanssa, tarvittaessa yhteistyössä perustason työparin kanssa
* Arvioidaan vaikeaoireisen lapsen tai nuoren osastotutkimusjakson tarve
* Vaativan lääkinnällisen kuntoutuksen suunnittelu ja toteutus

***Diagnostiikka ja seuranta***

* Lähtökohtana on tavallisten muiden somaattisten sairauksien poissulku
* Diagnoosia G93.3 voi käyttää myös tilanteissa, joissa edeltävää virusinfektiota ei ole osoitettavissa. Diagnoosia R53 voi käyttää työdiagnoosina selvitysvaiheessa
* Varmistettava koulunkäynnin ja sosiaalisen kehityksen jatkuvuus kodin, koulun ja sosiaali- ja terveydenhuollon ammattilaisten yhteistyönä
* Seurannassa keskeistä on hoitosuhteen jatkuvuus ja koko perheen tukeminen
* Hoidon jatkuvuus on erityisesti varmistettava siirryttäessä aikuisväestön palvelujen käyttäjäksi

***Käypä hoito –suositusta ei ole***

***Lasten monimuotoiset oireet, Selvityshenkilöiden raportti***

*STM raportteja ja muistioita 17/2018*

*Työryhmä:*

Blanco Sequeiros Andreas, Blokzijl Marja-Leena, Erola Maarit, Helander Heli, Hermanson Elina, Hovi Marita, Immonen Tuuli, Jantunen Marika, Kuusinen Sirpa, Lantto Marjo, Lukkarinen Heikki, Lähdesmäki Tuire, Mankinen Katariina, Mäkelä Lotta, Moisio Anu-Liisa, Nikula Minna, Pihlakoski Leena, Pohjankoski Heini, Puustjärvi Anita, Pyylampi Anna, Reijonen Tiina, Saarenpää-Heikkilä Outi, Simontaival Laura, Siren Auli, Sokka Arja, Sätilä Heli, Teittinen Auli, Tullila Riikka, Vuorimaa Hanna

*Yhteyshenkilöt:* Halila Ritva ja Ikonen Tuija, STM